ദേശീയോദ്ഗ്രഥന കൗണ്സിലിനെ നോക്കുകുത്തിയാക്കി മോഡി സംസ്ഥാനങ്ങള് തമ്മില് അതിര്ത്തിത്തര്ക്കം ഏഴിടത്തെന്ന് മന്ത്രി ലോക്സഭയില് ന്യൂഡല്ഹി മോഡിസര്ക്കാര് 2014ല് അധികാരമേറ്റശേഷം ഇന്നേവരെ ദേശീയോദ്ഗ്രഥന കൗണ്സില് യോഗം ചേര്ന്നിട്ടില്ലെന്ന് ലോക്സഭയില് വെളിപ്പെടുത്തല്. കൗണ്സില് ഒടുവില് ചേര്ന്നത് 2013 സെപ്തംബര് ഇരുപത്തിമൂന്നിനാണെന്ന് ആഭ്യന്തര സഹമന്ത്രി നിത്യാനന്ദ റായ് അറിയിച്ചു. അസംമിസോറം അതിര്ത്തിത്തര്ക്കം രക്തരൂക്ഷ ചൊരിച്ചിലില് എത്തിനില്ക്കെയാണ് കേന്ദ്രത്തിന്റെ കനത്ത അനാസ്ഥ വെളിപ്പെടുത്തുന്ന വിവരം പുറത്തുവന്നത്. ഏഴിടത്ത് സംസ്ഥാനങ്ങള് തമ്മില് അതിര്ത്തിത്തര്ക്കമുണ്ടെന്നും കേന്ദ്രമന്ത്രി അറിയിച്ചു. വൈവിധ്യത്തിലും ഏകത്വം, മതസ്വാതന്ത്ര്യം, മതനിരപേക്ഷത, തുല്യത തുടങ്ങിയ മൂല്യങ്ങള് ഉറപ്പാക്കാന് 1961ലാണ് കൗണ്സില് രൂപീകരിച്ചത്. പ്രധാനമന്ത്രിയും മുഖ്യമന്ത്രിമാരും പ്രതിപക്ഷനേതാക്കളും നിയമജ്ഞരും മറ്റുമടങ്ങുന്ന കൗണ്സില് തര്ക്കവിഷയങ്ങള്ക്ക് പരിഹാരം കാണാന് ഉതകിയിരുന്നു. ആവശ്യങ്ങള്ക്ക് അനുസൃതമായാണ് കൗണ്സില് വിളിക്കുന്നതെന്നും നിശ്ചിത ഇടവേളയില് ചേരണമെന്ന് നിബന്ധനയില്ലെന്നും കേന്ദ്രമന്ത്രി അവകാശപ്പെട്ടു. 2013ല് മന്മോഹന് സിങ് പ്രധാനമന്ത്രിയായിരിക്കെയാണ് കൗണ്സില് അവസാനം വിളിച്ചത്. പതിനാറാമത് യോഗമായിരുന്നു അത്. യുപിഎയുടെ ഒന്നാം സര്ക്കാരിന്റെയും രണ്ടാം സര്ക്കാരിന്റെയും കാലത്ത് രണ്ട് തവണവീതം യോഗം ചേര്ന്നു. എന്നാല്, മോഡിസര്ക്കാര് വന്നശേഷം കൗണ്സില് വിളിക്കണമെന്ന ആവശ്യം പലവട്ടം ഉയര്ന്നെങ്കിലും അവഗണിച്ചു. അതിര്ത്തിത്തര്ക്കങ്ങളില്നിന്നും മുതലെടുപ്പ് നടത്താനാണ് മോഡിസര്ക്കാര് ലക്ഷ്യമിട്ടത്. തര്ക്ക മേഖല അസംഅരുണാചല്പ്രദേശ്, അസംമിസോറം, അസംനാഗാലാന്ഡ്, അസംമേഘാലയ, ഹരിയാനഹിമാചല്പ്രദേശ്, ഹിമാചല്പ്രദേശ്ലഡാക്ക്, മഹാരാഷ്ട്രകര്ണാടകം.